ai4bharat/Pralekha huggingface dataset:
وزارت دفاع
دفاعی نمائش 2022 سے الگ بھارت –افریقہ دفاعی مذاکرات کے دوران ایم پی-آئی ڈی ایس اے میں بھارت –افریقہ سکیورٹی فیلو شپ پروگرام
گجرات کے شہر گاندھی نگر میں 18 اکتوبر 2022 کو دفاعی سامان کی نمائش 2022 سے الگ بھارت –افریقہ دفاعی مذاکرات آئی اے ڈی ڈی کا انعقاد کیا گیا ۔ گاندھی نگر اعلامیہ کو ، آئی اے ڈی ڈی کے دوسرے ایڈیشن کے ماحصل کے طورپر منظوری دی گئی ،جس کے تحت بھارت –افریقہ دفاعی اور سلامتی شراکت میں اضافے کے لئے نئے میدان گردانے گئے ہیں۔
آئی اے ڈی ڈی کے دوران گاندھی نگر اعلامیہ کی نئی تجویزوں کے پیش نظر وزیر دفاع جناب راج ناتھ سنگھ نے بھارت افریقہ سلامتی فیلو شپ پروگرام کا آغاز کیا اور اس کا بروشر جاری کیا۔ یہ بروشر دفاعی مطالعات اور تجزیات ایم پی –آئی ڈی ایس اے کے منوہر پریکر ادارے کے ڈائریکٹر جنرل کے سپرد کیا۔
ایم پی –آئی ڈی ایس اے ، جو آئی اے ڈی ڈی کا علمی شراکتدار ہے ، اس فیلو شپ پروگرام کی میز بانی کرے گا۔اس فیلو شپ سے افریقی دانشوروں کو ایک موقع فراہم ہوگا کہ وہ بھارت میں دفاع اور سلامتی کے معاملات پر تحقیق کریں ۔ یہ فیلو ایم پی –آئی ڈی ایس اے کےساتھ ایک سے تین مہینے کی مدت کے لئے منسلک ہوں گے۔ ان دانشوروں کو وظیفہ بھی فراہم کیا جائے گا۔
درخواست دینے کے عمل کی مزید تفصیلات ایم پی –آئی ڈی ایس اے کی ویب سائٹ .سے حاصل کی جاسکتی ہے ۔
آئی اے ڈی ڈی –فیلو شپ بروشر کو دیکھنے کے لئے یہاں کلک کیجئے۔
Click here to see IADD-Fellowship Brochure
صحت اور خاندانی بہبود کی وزارت
ٹیکہ کاری کی افواہوں کا ازالہ
خود انحصار ہندوستان 3.0 مشن کووڈ تحفظ کے تحت کوویکسین کی پیداوار جولائی / اگست تک 6 کروڑ ہوجائے گی
سخت کوالٹی کنٹرول سے نئی تیار کی گئی ویکسینوں کی فوری تقسیم پر روک
کوویکسین کی 3.11 کروڑ سے زائد خوراکیں فراہم کی گئیں ہیں اور تیاری کے مرحلے میں ہیں
جون کے مہینے میں تقریبا 90 لاکھ کوویکسین خوراکیں فراہم کرنے کی یقین دہانی
نئی دہلی۔ 28 مئی اس سال 16 جنوری سے حکومت ہند "مکمل حکومت" کے تحت ایک مؤثر ٹیکہ کاری مہم کے لئے ریاستوں اور مرکز کے زیر انتظام خطوں کی کوششوں کی حمایت کر رہی ہے۔ ویکسین کے خوراک کی دستیابی کو آسان بنانے کے لئے ، مرکزی حکومت ویکسین تیار کرنے والوں کے ساتھ مستقل رابطے میں ہے اور مئی 2021 سے ریاستوں/مرکز کے زیر انتظام خطوں کے لئے خریداری کے مختلف آپشن اختیار کیے گئے ہیں۔
میڈیا میں بھارت بایوٹیک کے حساب سے ویکسین کے متعلق کچھ بے بنیاد خبریں آرہی ہیں ۔یہ خبریں غلط ہیں اور یہ معاملے کی مکمل معلومات کے مطابق نہیں ہے۔
یہ دعوی کہ بھارت بائیوٹیک کےپاس 6 کروڑ ٹیکے ہیں، اس معاملے کے اطلاع دینے والوں کو سمجھنے میں غلطی ہوئی ہے۔
مقامی طور پر تیار شدہ کوویکسین ٹیکہ کی موجودہ پیداواری صلاحیت مئی سے جون 2021 تک دوگنی کر دی جائے گی اور اس کے بعد جولائی تا اگست 2021 تک اس میں تقریبا 6-7 گنا اضافہ ہوگا ، یعنی اپریل ، 2021 میں ایک کروڑ ویکسین کی خوراک سے جولائی تا اگست تک پیداواری صلاحیت میں 6-7 کروڑ ویکسین خوراک ماہانہ اضافہ ہوگا۔ توقع ہے کہ ستمبر 2021 تک یہ ماہانہ 10 کروڑ خوراک تک پہنچ جائے گی۔
کوویکسین کی صلاحیت میں یہ اضافہ ملک میں تیار شدہ کووڈ ویکسین کے فروغ اور پیداوار میں تیزی لانے کے لیے حکومت ہند کے ذریعہ اعلان کیے گئے اور حکومت ہند کے محکمہ بایو ٹکنالوجی کے ذریعہ نافذ العمل خود انحصار ہندوستان 3.0 مشن کووڈ تحفظ کے تحت کیا گیاہے۔
طبی اہمیت کی حیاتیاتی پیداوار ہونے کی وجہ سے ویکسین کو تیار کرنے اور اس کے معیار کی جانچ میں وقت لگتا ہے۔ پیداوار کے تحفظ کو یقینی بنانے کے لیے اسے راتوں رات نہیں کیا جا سکتا ۔ اس لیے پیداواری صلاحیت میں توسیع کے لیے بھی ایک متوازن عمل کی ضرورت ہے اور مجموعی پیداوار میں اضافے کا مطلب فوری فراہمی نہیں ہوتا ہے۔
28 مئی 2021 کی صبح تک مرتب کردہ اعداد و شمار کے مطابق ، بھارت بایوٹیک نے حکومت ہند کو 2،76،66،860 ویکسین کی خوراک فراہم کی ہے۔ ان میں سے 2،20،89،880 خوراکیں ضائع ہونے سمیت تمام ریاستوں / مرکز کے زیر انتظام خطوں کے پاس ٹیکے کی 55،76،980 خوراکیں دستیاب ہیں۔ حکومت ہند اور ریاستوں کو فراہم کی گئی خوراک کے علاوہ اسی عرصے میں نجی اسپتالوں کو بھی ویکسین کی 13،65،760 خوراکیں ملی ہیں۔
مئی 2021کے مہینے میں ، کوویکسین کی اضافی 21،54،440 خوراکیں فراہم کی جائیں گی۔ اس سے آج تک فراہم کی جانے والی کل ویکسین اورتیاری کے مرحلے میں شامل ویکسین کی مجموعی خوراک 3،11،87،060 تک پہنچ جاتی ہے۔ ویکسین بنانے والے جون کے مہینے میں تقریبا 90,00,000 خوراک کے لیے پرعزم ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-4946
(Visitor Counter : 190
وزیراعظم کا دفتر
وزیراعظم نے ڈاکٹروں کے دن کے موقع پر ڈاکٹروں کو مبارکباد دی ہے اورڈاکٹربی سی رائے کو خراج عقیدت پیش کیاہے
نئی دہلی ،یکم ؍جولائی :وزیراعظم جناب نریندرمودی نے ڈاکٹروں کے دن کے موقع پر ڈاکٹروں کو مبارکباد دی ہے اورڈاکٹربی سی رائے کو خراج عقیدت پیش کیاہے ۔
وزیراعظم نے کہاہے کہ ‘‘ڈاکٹروں کے دن کے موقع پر میں تمام محنتی ڈاکٹروں کو ، ہمارے معاشرے کو فٹ اورصحت مند رکھنے کے سلسلے میں ان کی 24گھنٹے کی خدمات پرانھیں مبارکباد دیتاہوں ۔ یہ ڈاکٹرصاحبان عوامی فلاح وبہبود کے سلسلے میں جو شاندار رول اداکررہے ہیں انھیں الفاظ میں بیان نہیں کیاجاسکتا۔ میں ڈاکٹربی سی رائے کو بھی خراج عقیدت پیش کرتاہوں جو خود ایک سرکردہ ڈاکٹرتھے ’’۔
۔۔۔۔۔۔۔۔۔۔۔۔۔۔
U-2711
(Visitor Counter : 77
شمال مشرقی ریاستوں کی ترقی کی وزارت
مرکزی وزیر مملکت ڈاکٹر جتندر سنگھ کل گوہاٹی میں شمال مشرقی علاقائی زرعی مارکیٹنگ کارپوریشن لمٹیڈ مارکیٹنگ کمپلیکس کا سنگ بنیاد رکھیں گے
نئی دہلی03؍ستمبر2019:شمال مشرقی خطے کی ترقی کے مرکزی وزیرمملکت  ڈاکٹر جتندر سنگھ کل آسام کے گوہاٹی شہر میں شمال مشرقی علاقائی زرعی مارکیٹنگ کارپوریشن لمٹیڈمارکیٹنگ کمپلیکس کا سنگ بنیاد رکھیں گے۔ اس موقع پر شمال مشرقی کونسل کے سیکریٹری رام موئیواہ بھی موجود رہیں گے۔
این ای آر اے ایم اے سی شمال مشرقی کونسل  کے تعاون سے 2007 مربعہ میٹر یعنی 1.5بیگھا زمین میں 6میل گوہاٹی میں اپنے مارکیٹنگ کمپلیکس کی تعمیر کرے گا۔ یہ عمارت دو مرحلوں میں تیار کی جائے گی۔پہلے مرحلے میں عمارت کے بلاک- I میں چوتھی منزل تک تعمیر کی جائے گی اور 13.15کروڑ روپے کی لاگت سے بلاک-II پہلی منزل تک تعمیر کی جائے گی۔
آفس کم مارکیٹنگ کمپلیکس کی اس عمارت کی تعمیر کے لئے شمال مشرقی کونسل کے ذریعے فنڈ فراہم کیا جائے گا۔ یہ فنڈشمال مشرقی خطے میں ماکیٹنگ سپورٹ ایگری -ہارٹی پروڈیوس کے لئے اس کی اسکیم کے تحت دیا جائے گا۔
یہ عمارت آلودگی سے پاک عمارت کے طورپر تعمیر کی جائے گی اور اس خطے میں یہ ریاست کی ایک جدید عمارت ہوگی۔اس عمارت میں ایگری-ہارٹی ہب کے لئے گنجائش ہوگی، جہاں شمال مشرق خطے کے صنعت کار اور تمام کسانوں کو ایک مشترکہ پلیٹ فارم حاصل ہوگا، جہاں وہ اپنی پیداوار اور مصنوعات کی نمائش کے ساتھ ساتھ ان کی فروخت بھی کرسکیں گے۔
دوسری طرف مجوزہ این ای آر اے ایم اے سی کا دفتر اور مارکیٹنگ کمپلیکس میں بہتر تال میل کے لئے ایک سنگل چھتری کے نیچے زرعی باغبانی کے متعلق سرکاری محکموں کے قیام کے لئے بھی گنجائش موجود ہوگی اور حکومت کی اسکیمیں دستیاب کرانے کے لئے زرعی گروپوں اور صنعت کاروں کو ایک ہی جگہ سے سہولت کا سینٹر فراہم کیا جائے گا۔
این ای آر اے ایم اے سی لمٹیڈ کو گورنمنٹس آف انڈیا انٹرپرائز کے طورپر 1982ء میں شامل کیا گیا تھا اور شمال مشرقی خطے کی ترقی کی وزارت کے انتظامی کنٹرول کے تحت گوہاٹی میں اس کا انداج شدہ دفتر ہوگا۔ این ای آر اے ایم اے سی شمال مشرقی خطے کے زرعی باغبانی سیکٹر کے شعبے میں ایک اہم مارکیٹنگ ادارہ ہے اور کسانوں کے تعاون کو حاصل کیا گیا ہے اور درج شدہ ایف پی او؍ایف پی سی ایس کے ذریعے صارفین کی مارکیٹ تک رسائی کو یقینی بنایا گیا ہے۔
این ای آر اے ایم اے سی کا تمام سہولتوں کے ساتھ اپنا خود کا بنیادی ڈھانچہ ہے۔این ای آر اے ایم اے سی نہ صرف اپنی پائیداری ، بلکہ یہ ایک وسیع آپریشن کے لئے خود کو بھی مضبوط کرلے گا، جس سے خطے کے کسانوں کو براہ راست اور بالواسطہ طورپر فائدہ ہوگا۔
این ای آر اے ایم اے سی شمال مشرقی خطے کے کسانوں کی ترقی کے لئے تمام کوششیں جاری رکھے ہوئے ہیں اور وہ 2022ء کےاختتام تک ان کی آمدنی دوگنا کرنے میں اہم رول ادا کرے گا اور اس طرح گوہاٹی کے شمال مشرقی شہر کے وسط میں اس عمارت کے بنیادی ڈھانچہ کی تعمیر سے اس سمت میں ایک اہم قدم ہوگا۔
قانون اور انصاف کی وزارت
ہائی کورٹ کے سینتیس نئے ججوں کا تقرر - یوم آزادی 2022
اب تک کی ہائی کورٹ کی کل ایک سو اڑتیس تقرریاں،2016 میں ہائی کورٹ کی ایک سو چھبیس تقرریوں کے سابقہ ریکارڈ پر سبقت
اعلیٰ عدلیہ میں تقرری کا عمل تیز
حکومت نے کل رات ہائی کورٹ کے 37 نئے ججوں مقرر کئے۔ یہ جمعہ کو مختلف ہائی کورٹوں میں ہائی کورٹ کے 26 ججوں کی تقرری کا جاری سلسلہ ہے۔ اس سال یعنی 2022 میں حکومت کی طرف سے پنجاب اور ہریانہ ہائی کورٹ میں ہائی کورٹ کے مزید 11 ججوں کی تقرریوں کے نوٹیفکیشن کے ساتھ، اب تک ملک کے مختلف ہائی کورٹوں میں 138 تقرریاں کی گئی ہیں۔ اس طرح 2016 میں ہائی کورٹ کی پچھلے سال یعنی2021 میں سپریم کورٹ میں 9 تقرریوں کے علاوہ ہائی کورٹوں میں تقرریوں کی تعداد 120 تھی۔ اس طرح اعلیٰ عدلیہ میں تقرری کا عمل تیز ہوا ہے۔
پنجاب اور ہریانہ کے ہائی کورٹ میں کل کی 11 تقرریوں میں  محترمہ ندھی گپتا،  جناب سنجے وششٹھ،  جناب تریبھون داہیا،  جناب نمت کمار،  جناب ہرکیش منوجا،  جناب امان چودھری،  جناب نریش سنگھ،  جناب ہرش بنگر،  جناب جگموہن بنسل،  جناب دیپک منچندا اور  جناب آلوک جین شامل ہیں۔ یہ تقرریاں اس ہائی کورٹ کے ایڈیشنل جج کے طور پر دو سال کی مدت کے لئے ہیں۔ یہ میعاد اس دن سے شروع ہوگی جس دن یہ لوگ اپنے متعلقہ دفاتر کا چارج سنبھالیں گے۔
صدر جمہوریہ کا سکریٹریٹ
صدرجمہوریہ نے سپریم کورٹ کے ایڈیشنل بلڈنگ کمپلکس کا افتتاح کیا
نئی دہلی،18جولائی :صدرجمہوریہ ہند ، جناب رام ناتھ کووند نے نئی دہلی میں 17جولائی ، 2019کوسپریم کورٹ آف انڈیا کے ایڈیشنل بلڈنگ کمپلکس کا افتتاح کیا۔ انھو ں نے سپریم کورٹ کے 100فیصلوں کے مختلف علاقائی زبانو ںمیں ترجمے کی کاپی بھی وصول کی ۔
اس موقع پراظہارخیال کرتے ہوئے صدرجمہوریہ نے کہاکہ 100فیصلوں کا 9ہندوستانی زبانوں میں ترجمہ کیاہے جو کہ شروعات کی عکاسی کرتاہے ۔ انھو ں نے اس بات کو نوٹ کیا کہ ترجمے میں ترجیح ان فیصلوں کو دی گئی ہے جن کا تعلق محنت کے قوانین ، صارفین کے تحفظ خاندانی اورذاتی قوانین زمین کے حصول اور کرایہ داری کے تنازعات سے ہے ۔ اوراسی طرح کے دیگر فیصلے بھی ان میں شامل ہیں جن کا تعلق عام آدمی سے ہوتاہے ۔ انھوں نے کہا کہ اس پروجیکٹ کو یک طرفہ مقاصد تک محدود نہیں رکھا جاناچاہیئے ۔ نقطہ ٔ نظراس بات کو یقینی بناناہوناچاہیے کہ سپریم کورٹ اورہائی کورٹوں کے زیادہ سے زیادہ فیصلوں کے ترجمے بڑی ہندوستانی زبانوں میں دستیاب ہوں ۔ سب سے اچھی بات تو یہ ہے کہ ان فیصلوں میں اہم آئینی امورسے متعلق فیصلے بھی شامل ہونے چاہیئں ۔ انھو ںنے کہا کہ ابتدائی دورمیں یہ مقدمات میں ملوث لوگوں کے لئے ایک نعمت ثابت ہوگا لیکن آخرکاراس سے پورے ملک میں قانون کے بارے میں معلومات اور قانون کے مختلف پہلووں کو سمجھنے میں مدد ملے گی ۔ اس سے قانونی طورپر باخبر اور باشعور معاشرے کی تعمیر میں مدد ملے گی ۔
صدرجمہوریہ نے کہاکہ عدالتی نظام کی صلاحیت اوراس کی اثرپذیری کا تعلق معیاراورمقدار دونوں سے ہے ۔ ہمارے ججوں کی لیاقت اورہماری عدلیہ کی آزادی کو پوری دنیا میں تسلیم کیاجاتاہے لیکن ججوں کی تعداد اور عہدوں کے خالی ہونے کا مسئلہ وقتافوقتاسامنے آتارہتاہے ۔ یہاں تک کہ آج ہم ایک اطمینان بخش پوزیشن میں ہیں کیونکہ سپریم کورٹ کے سب سے سب 31عہدوں پر لائق جج صاحبان فائز ہیں ۔ دس سال کے بعد سپریم کورٹ کے سب کے سب عہدے بھرے ہیں ۔انھوں نے اس کے لئے کلوجیئم اور حکومت کو مبارکباد دی ۔
امور صارفین، خوراک اور عوامی تقسیم کی وزارت
مرکز نے سبھی ریاستوں اور مرکز کے زیر انتظام علاقوں کو اسٹاک کی حد جاری کرنے کے عمل میں تیزی لانے کی ہدایات جاری کیں
اترپردیش 12 اکتوبر 2021 کو اسٹاک کی حد کومشتہر کرچکا ہے اس عمل میں دیگر ریاستیں بھی شامل ہیں
ریاستی حکومت کو یہ یقینی بنانا ہے کہ مرکز کے ذریعہ محصول میں کی گئی تخفیف کے مکمل فائدے صارفین کو دئے جائیں
خوراک اور عوا می نظام تقسیم کے محکمے  نے خوردنی تیلوں پر اسٹاک کی حد کا جائزہ لینے کیلئے سبھی ریاستوں اور مرکز کے زیر انتظام علاقوں کے ساتھ ایک میٹنگ کی ۔صارفین کے امورخوراک اور عوامی نظام تقسیم کی وزارت کے تحت محکمے نے سبھی ریاستوں اور مرکز کے زیر انتظام علاقوں سے اپنے حکم نامے مورخہ 8 اکتوبر 2021 اور بعد ازاں جاری کئے گئے یاد داشت ناموں مورخہ12 اکتوبر2021 اور 22 اکتوبر2021 کے ذریعہ ریاستوں اور مرکز کے زیر انتظام علاقوں کی جانب سے خوردنی تیلوں کے ذخیرے کے سلسلے میں ان کی جان ب سے کی گئی تفصیلات طلب کی تھیں ۔
مرکز نےسبھی ریاستوں اور مرکز کے زیر انتظام علاقوں کوہدایت جاری کی تھی کہ وہ اس امر کو یقینی بنائے کے صارفین کو خوردنی تیلوں کے ذخیرے کے سلسلے میں مرکز کی جانب سے کی گئی پہل قدمیوں کے فوائد صارفین کو حاصل ہوسکیں۔مرکز نے تہواروں کے موسم سے پہلے سبھی ریاستوں اور مرکز کے زیر انتظام علاقوں میں اسٹاک کی حد کو نوٹیفائی کرنے کے عمل کو تیز کرنے کا بھی مشورہ دیا ہے۔
اس سلسلے میں اترپردیش نے سبقت حاصل کی ہے اورریاستی حکومت نے مطلع کیا ہےکہ اس نے 12 اکتوبر2021 کو اسٹاک کی حد کا حکم پہلے ہی جاری کردیا ہے جس سے قیمتوں میں کمی آئے گی ۔
البتہ دیگر ریاستیں یا تومتعلقہ فریقوں کے ساتھ صلاح و مشورے کررہی ہیں یا انہوں نے منظوری کیلئے ریاستی حکومت کو پہلے ہی تجویز پیش کردی ہیں۔
ایک میٹنگ کی صدارت کرتے ہوئے ڈی ایف پی ڈی کے جوائنٹ سکریٹری جناب پاتھا ایس داس نے زور دیکر کہا کہ ہر ریاست اور مرکز کے زیر انتظام علاقوں کے ذریعہ ان کی کھپت کے طریقہ کار پر مبنی اسٹاک کی حد کو نوٹیفائی کیا جانا ہے۔
راجستھان ،گجرات اور ہریانہ ریاستوں نے پہلے ہی ریاستی حکومت کو تجویز پیش کردی ہے اور اسٹاک کی حد جلد ہی جاری کئے جانے کی توقع ہے ۔مہاراشٹر ،اڈیشہ ، کیرالہ ، جھارکھنڈ ، چھتیس گڑھ ، آندھر اپردیش، تمل ناڈو ، تریپور ہ، مرکز کے زیر انتظام علاقے چنڈی گڑھ نے اسٹاک کی حد طے کرنے کے عمل کو شروع کردیا ہے اور جلد ہی مختلف زمروں کیلئے اسٹاک کی حد کو مشتہر کیا جائےگا ۔
مرکز نے اپنے پہلے کے حکم میں ریاستی حکومت کو اس بات کو یقینی بنانے کی ہدایت دی تھی کہ خوردنی تیلوں کی بڑھتی قیمتوں سے فوری راحت حاصل کرنے کیلئے خاص طور سے آئندہ تہواروں کے موسم کے دوران مرکز کے ذریعہ کم کی گئی قیمتوں کا فائدہ صارفین کو دیا جائے ۔اس سے خوردنی تیلوں کی افراط زر کوکم کرنے میں مدد ملے گی اور خوردنی تیلوں کی قیمتوں میں کمی سے عام صارفین کو راحت ملے گی۔
ڈی ایف پی ڈی خوردنی تیلوں کی قیمتوں اور صارفین کو اس کی دستیابی کی باریکی سے نگرانی کررہی ہے۔آئندہ تہواروں کے موسم کے تعلق سے یہ نہایت اہم ہے کیونکہ تہواروں کے دوران خوردنی تیلوں کی مانگ میں اضافہ ہوگا۔اس سلسلے میں حکومت نے پہلے ہی بہت سے اقدامات کئے ہیں اس میں سبھی ریاستوں اور خوردنی تیل صنعت کی انجمنوں کے ساتھ بات چیت کی بنیاد پر اسٹاک سے متعلق نوٹیفکیشن جاری کیا گیا ہے اور ڈی ایف پی ڈی نے ملک میں ہفتے وار بنیاد پر خوردنی تیلوں اور تلہن کے اسٹاک کی نگرانی کیلئے ایک ویب پورٹل تشکیل دیا ہے۔
ٹیکسٹائلز کی وزارت
وارانسی میں علاقائی کھلونا میلہ کا افتتاح
ہندوستانی کھلونے دین دیال ہستکلا سنکول میں زائرین کی توجہ کا مرکز
نئی دہلی۔ 27 مئی پہلا علاقائی کھلونا میلہ کا انعقادوزارت ٹیکسٹائل کے تحت ترقیاتی کمشنر برائے دستکاری کے دفتر کے زیر اہتمام ایکسپورٹ پروموشن کونسل برائے دستکاری  کے تعاون سے وارانسی میں 27 سے 30 مئی 2022 تک کیا جا رہا ہے۔
وارانسی کی میئر ،محترمہ مردولا جیسوال نے وزارت ٹیکسٹائل میں ترقیاتی کمشنر ، جناب شانتانو اور ای ڈی ، ای پی سی ایچ جناب آر کے ورما کی موجودگی میں میلے کا افتتاح کیا۔
محترمہ مردولا جیسوال نے علاقائی کھلونا میلہ کے تئیں کوششوں کی ستائش کیا اور وارانسی میں اس طرح کی تقریبات کو باقاعدگی سے منعقد کرنے کا مشورہ دیا۔ جناب شانتانو ، ڈی سی ہینڈی کرافٹ نے کہا کہ ان کے محکمے کے ذریعہ اس طرح کے اقدامات سے ہندوستان کے وزیر اعظم کے وژن کو عملی جامہ پہنانے میں مدد ملے گی ، خاص طور پر کھلونے جیسی اشیاء کے لیے جو ‘میک ان انڈیا’ کی پہل پر زور دیتے ہیں۔
اپنے خطاب میں ، ای پی سی ایچ کے ڈائریکٹر جنرل ڈاکٹر راکیش کمار نے کہا کہ تین روزہ میلے کے دوران 13 ریاستوں سے تقریباً 100 کی کھلونوں کی نمائش کرنے والے اپنی مصنوعات اور دستکاری کی نمائش کر رہے ہیں۔ تلنگانہ کے نرمل کھلونے ، کرناٹک کے چننا پتنا اور کنہال کھلونے ، وارانسی اور چیراکوٹ کے لکڑی کے کھلونے ، راجستھان کی کٹھ پتلی دستکاری ، آسام کے اشاری کنڈی کھلونے ، منی پور کی گڑیا خریداروں کی توجہ کا مرکز ہیں۔
کھلونے بچوں کی علمی نشوونما میں اہم کردار ادا کرتے ہیں اور کھلونے پر مبنی تدریس کو والدین اپنے بچوں کو سیکھنے کے لیے استعمال کر سکتے ہیں۔ کھلونے ہمارے ملک کی ثقافتی ورثے کو سمجھنے میں مدد کرتے ہیں ، اور ساتھ ہی ، ان کی شخصیت کی نفسیاتی اور جذباتی نشوونما کو تقویت دیتے ہیں۔
ہندوستانی کھلونے کی صنعت کا تخمینہ 1.5 بلین ڈالر ہے جو عالمی مارکیٹ شیئر کا 0.5 فیصد ہے۔ہندوستان میں کھلونے بنانے والے زیادہ تر قومی راجدھانی خطے ، مہاراشٹر ، کرناٹک ، تمل ناڈو اور وسطی ہندوستانی ریاستوں کی بستیوں میں واقع ہیں۔ اس شعبہ کی 90 فیصد مارکیٹ غیر منظم ہے اور 4000 کھلونا صنعت یونٹ ایم ایس ایم ای سیکٹر سے وابستہ ہیں۔ ڈاکٹر راکیش کمار نے بتایا کہ حکومت ہند اور کاروباری افراد کھلونے کے عالمی کاروبار میں ہندوستان کے برآمدی حصص کو بڑھانے کے لیے مل کر کام کر رہے ہیں۔
ای پی سی ایچ ایک نوڈل ادارہ ہے جو ہندوستان سے دستکاری کی مصنوعات کو مختلف عالمی مقامات پر برآمد کرنے کے لیے ذمہ دار ہے اور مسابقتی قیمتوں پر ایک قابل اعتماد سپلائر کے طور پر بیرون ملک ہندوستان کی تصویر کو اجاگر کرتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-5827
(Visitor Counter : 58
وزارت خزانہ
مغربی بنگال میں سماجی حفاظت خدمات تک رسائی کی حمایت کے لئے ہندوستان اور عالمی بینک نے 125 ملین ڈالر قرض پر دستخط کئے
حکومت ہند ، حکومت مغربی بنگال اور عالمی بینک نے ریاست مغربی بنگال میں سماجی حفاظت خدمات تک غریب اور کمزور گروپوں کی رسائی میں مدد کے لئے 125 ملین  قرض پر دستخط کئے ہیں ۔
مغربی بنگال 400 سے زیادہ پروگراموں کو جوکہ سماجی امداد، نگہداشت خدمات اورروزگارفراہم کرتے ہیں، کو چلا رہاہے۔ ا ن خدمات میں سے زیادہ تر ایک امبریلا پلیٹ فارم جسے جے بنگلہ کہا جاتا ہے، کے ذریعہ پیش کی جاتی ہیں ۔ہمہ گیر سماجی حفاظت پروجیکٹ کے لئے مغربی بنگال کی ریاست کی صلاحیت کی تعمیر ریاستی سطح پر ان اقدامات کی حمایت کرے گی اورخاص طور پرکمزور گروپوں جیسے کہ خواتین، قبائلی اور درج فہرست ذات کنبوں اورمعمر افراد ،اسی طرح ریاست کے ساحلی علاقوں کے تباہی کے خطرات سے دوچار کنبوں پر توجہ مرکوزکرے گی۔
وزارت خزانہ کے اقتصادی امور کے محکمہ نے بیان دیا ہے کہ ‘‘ کووڈ -19 وبا نے بحران کے اوقات میں ہمہ گیر اورمساوی سماجی حفاظت کی ترسیل کے لئے ہموار نظاموں کی ضرورت پر روشنی ڈالی ہے ۔ یہ پروجیکٹ ریاستی حکومت کی صلاحیتوں کی تعمیر پر سماجی امداد اور ریاست میں غریب اورکمزور گرپوں کی مطلوبہ خدمات تک رسائی اور توسیع پر توجہ مرکوز کرے گا’’۔
حکومت ہند کی طرف سے وزارت خزانہ کے اقتصادی امور محکمہ کے ایڈیشنل سکریٹری جناب رجت کمار مشرا، حکومت مغربی بنگال کی طرف سے محکمہ خزانہ کے سکریٹری جناب سدیپ کمار سنہا اور عالمی بینک کی طرف سے انڈیا کے کنٹری ڈائریکٹر جناب جنید احمد کے ذریعہ معاہدہ پر دستخط کئے گئے ۔
ایک سروے میں پایا ہے کہ جبکہ خوراک اوراجناس کی منتقلی مغربی بنگال میں زیادہ تر غریبوں اور کمزور کنبوں کو پہنچتی ہے، نقد ی کی منتقلی کا احاطہ کمزور ہے۔ درخواست کے پیچیدہ کارروائیوں اور درخواست اوراہلیت تصدیق کے خود کارنظاموں کی کمی کی وجہ سے معمر افراد، بیواؤں اورمعذور افراد کے ذریعہ سماجی پنشن تک رسائی بھی کمزور ہے ۔
آئندہ چارسالوں کے دوران پروجیکٹ سماجی خدمت تک احاطہ اور رسائی کو توسیع دینے کی ریاست کی صلاحیت کو مضبوط کرے گا اورایک مضبوط سماجی رجسٹری کے توسط سے غریبوں کو اورکمزور لوگوں کونقدی منتقل کرے گا۔
مغربی بنگال کو مینول ڈاٹا انٹری اورتمام محکموں میں غیر منظم مستفیدین کا ڈاٹا اور ڈاٹا اسٹوریج اور ڈاٹاایکسچنج پروٹوکول میں کمی کاسامنا ہے ۔ یہ پروجیکٹ ریاست کے متحدہ ترسیل نظام، جے بنگلہ پلیٹ فارم کوڈجیٹل بنانےمیں مددگگار ثابت ہوگا تاکہ مختلف سماجی امدادی پروگراموں اور کمزور اورغریب کنبوں تک سماجی پنشن کی ترسیل کو مستحکم کیا جاسکے۔
نیز یہ پروجیکٹ سماجی نگہداشت خدمات کے لئے ایک مواصلاتی ، مشاورتی نیٹ ورک کی تخلیق میں مددگار ہوگا او ر ھر طرح کے حالات سے نمٹنے والے گروپ کے ذریعہ تکمیل کو پہنچے گا جومعمرین کے نگہداشت کے بارے میں اور صحت خدمات اورسہولیات کے رابطوں کے بارے میں کنبوں کو مشورہ دے گا۔ نیز یہ ایک ایسا ادارہ جاتی پلیٹ فارم پیدا کرے گا جو حکومت کے اقدامات کی اثر انگیزی اور تال میل کو بہتر کرے گا تاکہ ریاست میں خواتین کالیبرفورس میں کمی کو دور کیا جاسکے۔
کابینہ
مرکزی کابینہ نے روپے ڈیبٹ کارڈ اور کم رقم والے بھیم – یو پی آئی لین دین  کو فروغ دینے کے لئے ایک ترغیباتی اسکیم کو منظوری دی
اس اسکیم کا ایک سال کے لئے مالی خرچ 1300 کروڑ روپئے ہے
ادائیگی کے ان ڈیجیٹل طریقوں سے روایتی بینکنگ اور مالی نظام سے باہر اور بینک سہولت سے محروم اور حاشیے پر رہنے والی آبادی کے لئے ادائیگی کی سہولت فراہم ہو جائے گی
وزیراعظم جناب نریندر مودی کی صدارت میں مرکزی کابینہ نے آج روپے ڈیبٹ کارڈ اور کم رقم والے [2000 روپئے تک] بھیم – یو پی آئی لین-دین [استعمال کرنے والے فرد -سے-کاروباری ] کو فروغ دینے کے لئے ایک ترغیابی اسکیم کو منظوری دی ہے۔
اس اسکیم کے تحت سرکار کے ذریعہ تحویل میں لئے جانے والے بینکوں کو روپے ڈیبٹ کارڈ اور کم قیمت والے بھیم-یو پی آئی ادائیگی کے توسط سے کئے گئے لین -دین کی قدر  کا فیصد ادا کرکے ترغیب دی جائے گی۔ اس اسکیم کا یکم اپریل ، 2021 سے موثر ایک سال کی میعاد کے لئے تخمینہ مالی رقم 1300 کروڑ روپئے ہے۔
یہ اسکیم تحویل میں لینے والے بنکوں کو مضبوط ڈیجیٹل ادائیگی ایکو-سسٹم کی تعمیر اور روپے ڈیبٹ کارڈ اور بھیم- یو پی آئی ڈیجیٹل لین دین کو آبادی کے سبھی شعبوں اور حلقوں میں فروغ دینے اور ملک میں ڈیجیٹل ادائیگی کو اور مزید مستحکم بنانے میں مدد فراہم کرے گی۔
یہ اسکیم روایتی بینکنگ اور مالی نظام سے باہر اور بینک سہولت سے محروم اور حاشیہ پر رہنے والی آبادی کے لئے آسان دیجیٹل ادائیگی کے طریقوں کو وضع کرنے میں مدد کرے گی۔
بھارت آج دنیا کے سب سےموثر ادائیگی کے بازاروں میں سے ایک ہے۔ یہ ترقی بھارت سرکار کی پہل اور ڈیجیٹل ادائیگی ایکو-سسٹم کے مختلف پلیئرس کے اختراع کا نتیجہ ہے۔ یہ اسکیم فن ٹیک اسپیس میں تحقیق، ترقی ارو اختراع کو مزید فروغ دے گی اور سرکار کو ملک کے مختلف حصوں میں ڈیجیٹل ادائیگی کو اور زیادہ مضبوط بنانے میں بھی مددگار ہوگی۔
پس منظر
یہ اسکیم ملک میں ڈیجیٹل لین دین کو مزید فروغ دینے کے لئے سرکار کی ذریعہ کئے گئے بجٹ اعلانات  کی تعمیل میں تیار کی گئی ہے۔
صحت اور خاندانی بہبود کی وزارت
بھارت میں کووڈ۔19 سے بچاؤ کے لئے ٹیکے لگوانے والوں کی مجموعی تعداد 64 کروڑ سے تجاوز کرگئی ہے
گزشتہ 24 گھنٹوں میں 59 لاکھ کورونا کی خوراکیں دی جاچکی ہیں
کووڈ-19 سے شفایابی کی شرح سردست 97.53 فیصد ہے
پچھلے 24 گھنٹوں میں 30941 نئے معاملے درج کئے گئے
بھارت میں زیر علاج مریضوں کی تعداد  کل معاملات کے 1.13 فیصد پر مشتمل ہے
ہفتہ وار شرح 2.51فیصد ہے ،جو گذشتہ 67دنوں میں 3فیصد سے بھی کم ہے
گزشتہ 24 گھنٹوں کے دوران 59,62,286 ویکسین خوراکیں لگانے کے ساتھ ہی ہندوستان کی کووڈ 19 ٹیکہ کاری کوریج نے آج صبح 7 بجے تک کی عارضی رپورٹوں کے مطابق 64.05 کروڑ  کی مجموعی تعداد کو پیچھے چھوڑ دیا ہے۔ یہ سنگ میل 68,50,464 سیشنوں کے ذریعے حاصل کیا گیا ہے۔
آج صبح 7 بجے تک کی عبوری رپورٹ کے مطابق مجموعی اعداد و شمار حسب ذیل ہیں، جن کی تفصیلات پیش کی جا رہی ہیں:
|
|
ایچ سی ڈبلیو
|
|
پہلی ڈوز
|
|
1,03,57,727
|
|
دوسری ڈوز
|
|
83,70,851
|
|
ایف ایل ڈبلیو
|
|
پہلی ڈوز
|
|
1,83,20,921
|
|
دوسری ڈوز
|
|
1,31,39,739
|
|
18 سال سے 44 سال کی عمر کے لوگ
|
|
پہلی ڈوز
|
|
24,75,08,226
|
|
دوسری ڈوز
|
|
2,72,63,275
|
|
46 سال سے 59 سال کی عمر کے لوگ
|
|
پہلی ڈوز
|
|
13,02,09,298
|
|
دوسری ڈوز
|
|
5,40,22,975
|
|
60 سال کی عمر سے زیادہ کے لوگ
|
|
پہلی ڈوز
|
|
8,66,24,593
|
|
دوسری ڈوز
|
|
4,47,11,039
|
|
میزان
|
|
64,05,28,644
مرکزی حکومت پورے ملک میں کووڈ 19 ٹیکہ کاری کے دائرہ کار کو تیز کرنے اور وسعت دینے کے لیے پرعزم ہے۔
گزشتہ 24 گھنٹوں کے دوران 36,275 مریضوں کی صحت یابی سے صحت یاب مریضوں کی مجموعی تعداد  بڑھ کر 3,19,59,680 ہوگئی ہے۔
اس کے نتیجے میں ہندوستان کی صحتیابی کی شرح 97.53 فیصد ہے۔
مسلسل65ویں دن یومیہ 50,000 سے بھی کم معاملے درج کئے گئے ہیں۔ایسا مرکز اور ریاستوں نیز مرکز کے زیر انتظام علاقوں کی جانب سے مشترکہ اور مسلسل کوششوں کا نتیجہ ہے۔
بھارت میں پچھلے 24 گھنٹوں میں نئے معاملات کی تعداد 30,941 ریکارڈ کی گئی ہے۔
بھارت میں سر دست زیر علاج مریضوں کی تعداد3,70,640 ہے۔جانچ کے بعد متاثرہ پائے جانے والوں کی تعداد ملک میں مجموعی متاثرہ معاملات کا محض 1.13 فیصد ہے۔
ملک بھر میں جانچ کی صلاحیت میں بڑی تعداد میں اضافہ کیا گیا ہے۔ ملک میں پچھلے 24 گھنٹے میں مجموعی طور پر 13,94,573 نمونوں کی جانچ کی گئی ہے۔ بھارت میں اب تک 52.15 کروڑ  نمونوں کی جانچ کی گئی ہے۔
ایک طرف جب ملک بھر میں جانچ کی صلاحیت میں اضافہ کیا گیا ہے۔ جانچ کے بعد متاثر پائے جانے والے افراد کی ہفتہ وار شرح 2.51 فیصد ہے، جو گزشتہ 67 دنوں میں 3 فیصد سے بھی کم درج ہورہی ہے۔ جانچ کے بعد متاثر پائے جانے والے افراد کی یومیہ شرح بھی سردست 2.22 فیصد ہے، جو پچھلے 66 دن میں 3 فیصد سے بھی کم اور مسلسل 85 دنوں میں 5 فیصد سے بھی کم درج ہورہی ہے ۔
وزارتِ تعلیم
مرکزی وزیر تعلیم نے کولکاتہ کے این آئی ٹی ٹی ٹی آر کے زیر اہتمام قدیم بھارتی نظام تعلیم کے موضوع پر منعقدہ دو روزہ قومی سیمینار کا افتتاح کیا
مرکزی وزیر تعلیم جناب رمیش پوکھریال ‘نشنک ’نے آج این آئی ٹی ٹی ٹی آر، کولکاتہ کے زیر اہتمام قدیم بھارتی نظام تعلیم کے موضوع پر منعقدہ دو روزہ قومی سیمینار کا افتتاح کیا۔ یہ پروگرام مولانا آزاد کی سالگرہ پر منعقدہ کیا گیا ، جسے قومی یوم تعلیم کے طورپر منایا جاتا ہے۔یوجی سی کے وائس چیئرمین جناب بھوشن پٹوردھن ، ڈائریکٹر این آئی ٹی ٹی ٹی آر، کولکاتہ پروفیسر دیبی پرساد مشرا، چیئر مین بی او جی، این آئی ٹی ٹی ٹی آر، کولکاتہ جناب ہرش وردھن نیوتیا بھی اس پروگرام میں شامل ہوئے۔
سیمینار سے خطاب کرتے ہوئے جناب پوکھریال نے کہا کہ ہمارے لئے فخر کی بات ہے کہ ہماری روایتی ہندوستانی تعلیم کے نظام نے سائنس ، ٹیکنالوجی، فن، آرکیٹکچر، ثقافت، ریاضی اور دواؤں وغیرہ کے شعبوں میں اپنی بہترین کارکردگی کا مظاہرہ کیا ہے۔ انہوں نے کہا کہ یہ وقت کی ضرورت ہے کہ ہم بھارتی تعلیمی شعبے کی وسعت کو قبول کریں اور اسے جدید تحقیق اور اختراع سے جوڑتے ہوئے موجودہ دور کے مسائل کے حل کے لئے اس علم کا استعمال کریں۔
مرکزی وزیر تعلیم نے عظیم اسکالر اور بھارت کے پہلے وزیر تعلیم جناب مولانا ابوالکلام آزاد کو ان کی سالگرہ پر یاد کیا۔جناب پوکھریال نے اس طرح کے سیمینار کا تذکرہ کرتے ہوئے کہا کہ یہ ہماری قدیم ثقافت اور وراثت کو موجودہ نسل کو منتقل کرنے کی اہمیت کو اُجاگر کرتی ہے۔انہوں نے امید ظاہر کی کہ یہ قومی سیمینار شرکاء کو قدیم بھارتی نظام تعلیم کی اہمیت کے سلسلے میں بیدار کرے گی۔جناب پوکھریال نے کہا کہ یہ سیمینار ہمارے قدیم تعلیم کی بنیادوں کو فروغ دے گی ، جس کا مطلب کبھی بھی ماضی سے چپکے رہنا نہیں ہے، بلکہ ہماری شہریوں کی جامع ترقی کے لئے مختلف ویژن سے غورو فکر کرنا ہے۔انہوں نے این آئی ٹی ٹی ٹی آر، کولکاتہ کی کوششوں کی ستائش بھی کی، جس میں این ای پی 2020 کی ضروریات کے مطابق اس سیمینار کا انعقاد کیا۔
جناب پٹوردھن نے سیمینار کی اہمیت کو اُجاگر کرتے ہوئے اسے وقت کی ضرورت بتایا۔ انہوں نے ملک میں اعلیٰ تعلیم کے معیار میں بہتری کے لیے یوجی سی کے ذریعے اٹھائے گئے اہم اقدامات کا تذکرہ کیا۔
افتتاحی تقریب کے بعد این آئی ٹی ٹی ٹی آر، کولکاتہ کے ڈائریکٹر نے اپنے خطاب میں قدیم بھارتی نظام تعلیم کے سلسلے میں چرچا کرتے ہوئے نالندہ اور تکششیلا یونیورسٹیوں جیسے تعلیم کے بڑے مراکز کا ذکر کیا۔اگلے مقرر پروفیسر سریندر کمار ، سابق وائس چانسلر کانگری گروکل یونیورسٹی ہری دوار نے ویدک دور میں تعلیم نظام کے سلسلے میں اپنے خیالات پیش کئے۔